EkBass/fiwiki-20250220-pages-articles huggingface dataset:
Jules Cotard

Jules Cotard (1. kesäkuuta 1840 Issoudun – 19. elokuuta 1889 Vanves) oli ranskalainen neurologi ja psykiatri.J Pearn, C Gardner-Thorpe, Jules Cotard (1840-1889): his life and the unique syndrome which bears his name National Library of Medicine 05/2002, viitattu 17.5.2024 Jules Cotard (1840-1889) BnF, viitattu 17.5.2024 COTARD Jules Comité des travaux historiques et scientifiques, viitattu 17.5.2024 Hän kuvasi Cotardin oireyhtymän, jota esiintyy yleisimmin psykoosisairauksissa, mutta joskus myös elimellisten muutosten seurauksena. Cotard opiskeli Pariisin yliopistossa. Hän sai lääketieteen tohtorin oppiarvon vuonna 1868. Hän toimi sotilaskirurgina Saksan–Ranskan sodassa. Vuonna 1871 Cotard aloitti työskentelyn Charles Lasèguen johtamalla klinikalla Pariisissa. Vuodesta 1874 hän työskenteli yksityisenä lääkärinä Vanvesissa. Cotard toimi Société médico-psychologiquen puheenjohtajana. Hän teki uusia havaintoja aivoatrofiasta ja diabeteksen aiheuttamaan hyperglykemiaan liittyvistä tajunnan muutoksista. Cotard kuoli 49-vuotiaana kurkkumätään. == Lähteet == Luokka:Ranskalaiset neurologit Luokka:Ranskalaiset psykiatrit Luokka:Vuonna 1840 syntyneet Luokka:Vuonna 1889 kuolleet
Milos Kerkez

Milos Kerkez (s. 7. marraskuuta 2003 Vrbas, Serbia ja Montenegro) on unkarilainen jalkapalloilija, pelipaikaltaan vasen laitapuolustaja. Hän on vuodesta 2023 edustanut englantilaisseura Bournemouthia. Hän on pelannut vuodesta 2022 Unkarin A-maajoukkueessa. Kerkez pelasi juniorina vuoteen 2014 saakka Serbiassa ja siirtyi sitten Itävaltaan ja vuonna 2019 Unkariin. Aikuisten sarjoissa hän aloitti Győrin joukkueessa Unkarin toisella sarjatasolla kaudella 2020–2021. Hän siirtyi helmikuussa 2021 italialaiseen AC Milaniin ja pelasi seuran juniorijoukkueessa. Tammikuussa 2022 hän siirtyi alankomaalaiseen AZ Alkmaariin, jossa hän pelasi aluksi nuorten joukkueessa Eerste divisiessä. Kaudella 2022–2023 hän pelasi avauskokoonpanossa 33 Eredivisie-ottelua ja teki niissä kolme maalia. Konferenssiliigan 11 ottelussa hän teki kaksi maalia. Kesällä 2023 Kerkez siirtyi englantilaiseen Bournemouthiin. Hän pelasi kaudella 2023–2024 Valioliigassa 28 ottelua, joissa hän oli 22 kertaa avauskokoonpanossa. Ensimmäisen valioliigamaalinsa hän teki Wolverhamptonia vastaan marraskuussa 2024. Kerkez pelasi Unkarin alle 17- ja alle 21-vuotiaiden maajoukkueissa. Hän pelasi Unkarin A-maajoukkueessa ensimmäisen kerran syyskuussa 2022 Kansojen liigan otteluissa Saksaa ja Italiaa vastaan. Hän pelasi vuonna 2023 seitsemän Unkarin kahdeksasta EM- karsintaottelusta mutta oli viimeisestä ottelusta poissa edellisessä, Bulgariaa vastaan pelatussa ottelussa tulleen ulosajon aiheuttaman pelikiellon vuoksi. Hän oli EM-kilpailuissa 2024 avauskokoonpanossa Unkarin kaikissa kolmessa ottelussa, ja hänet otettiin jokaisessa ottelussa vaihtoon toisen jakson loppupuolella. Hän on pelannut joulukuun 2024 loppupuolelle mennessä 21 A-maaottelua, joista 19 ottelua avauskokoonpanossa. == Lähteet == Luokka:Unkarilaiset jalkapalloilijat Luokka:Vuonna 2003 syntyneet Luokka:Elävät henkilöt
Frank Brangwyn

Frank William (Guillaume François) Brangwyn (12. toukokuuta 1867 – 11. kesäkuuta 1956)Tabulated Biography, Frankbrangwyn.org. Viitattu 17.5.2024 oli englantilainen taidemaalari ja kaivertaja. Isänsä siirryttyä Englantiin hän sai South Kensingtonin kouluissa ja William Morrisin työpajoissa taideteollisen ensi opetuksen. Kolmen vuoden ajan hän kopioi, piirsi ja siirsi piirustuksia kankaalle. Syvimmät jäljet Brangwynin taiteelliseen kehitykseen kuitenkin jättivät laajalle ulottuvat matkat Euroopan mantereelle ja Lähi- itään. Brangwynin värikkäät ja dekoratiiviset maalaukset tuovat mieleen itämaiset matot, ja itä- ja etelämaalaisia aiheetkin usein ovat.Brangwyn, Frank William, Tietosanakirja. Osa 11, palsta 172. Tietosanakirja-osakeyhtiö 1922 Brangwynin mieliaiheita ovat käsityöläisen ja mekaanikon työt, esimerkkinä maalaus Kauppa ja merenkulku Lontoon pörssissä. Hänen neljä dekoratiivista maalaustaan Venetsian kansainvälisen näyttelyn englantilaisessa taidesalissa 1905 menivät Leedsin museoon. Brangwyn kutsuttiin 1895 Pariisiin koristamaan yhdessä Louis Bonnierin kanssa Maison de l’Art Nouveau -taidesalonkia, ja samalla hän teki yksityisillekin koristeellisia seinämaalauksia. B. Besnardille hän suunnitteli Le Roi du Chantier -nimisen gobeliinin mallin. Värillä piirtäminen on Brangwynin taiteelle ominaista, mutta myös hänen kaiverruksensa ja kivipiirroksensa olivat kysyttyjä. Hän on kuvittanut muun muassa Walter Scottin romaaneja, Don Quijoten ja Tuhannen ja yhden yön tarinoita. ==Lähteet== ==Aiheesta muualla== * Kotisivu, Frankbrangwyn.org * Rebecca Laura Edwards, The Supremacy Of Decoration: The Influence And Legacy of The Decorative Practice of Frank Brangwyn of The Edwardian Era Luokka:Englantilaiset taidemaalarit Luokka:Englantilaiset kuvittajat Luokka:Vuonna 1867 syntyneet Luokka:Vuonna 1956 kuolleet
Sivukanavahyökkäys

Sivukanavahyökkäys tarkoittaa tietoturvaan kohdistuvaa hyökkäystä, joka hyödyntää salausjärjestelmän vuotamaa tietoa. Esimerkkejä ovat ajoitus, virrankäyttö ja sähkömagneettiset tai akustiset päästöt. Tietotekniikka perustuu kerroksille abstraktioita, jotka helpottavat suunnittelua. Hyökkääjä voi joissakin tapauksissa havainnoida eri kerroksien välisiä sivuvaikutuksia, jotka voivat rikkoa järjestelmän luottamusrajoja ja vuotaa tietoa sivukanavassa. Esimerkiksi toisen maailmansodan aikaan havaittiin kaukokirjoittimesta lähtevän sähkömagneettista vuotoa, jonka vuoksi sen ympärille oli varattava tyhjää tilaa. Vuonna 2004 esiteltiin keinoa kaapata kuva näyttökaapelista seuraamalla sähkömagneettista vuotoa. Matriisitulostimet päästävät ääntä, jonka perusteella tutkijat ovat onnistuneet toistamaan tulostimen kirjoittaman englanninkielisen tekstin. Vuonna 2001 esiteltiin keino seurata käyttäjän näppäinpainalluksia seuraamalla lähetettävien verkkopakettien ajoitusta. Menetelmä vähensi salasanan murtamiseen käytettävää työmäärää ja SSH-protokollaan ehdotettiin muutoksia. == Lähteet == Luokka:Tietoturva
Biddya

Biddya () on pikkukaupunki Palestiinan Länsirannalla Salfitin kaupungin länsipuolella. Sen asukasluku vuonna 2024 oli arviolta 12 171\. ==Maantiede== Biddya sijaitsee Palestiinan Länsirannalla Salfitin kuvernoraatissa. Salfitin kaupunki sijaitsee noin 10 kilometriä Biddyasta kaakkoon. Biddyan naapuripaikkakuntia ovat Qarawat Bani Hasan ja Sarta idässä, Kafr ad-Dik etelässä, Sanniriya, Rafat, Az-Zawiya ja Mas-ha lännessä, sekä Kafr Thulth pohjoisessa. Kaupungin ympärillä on kaksi Israelin siirtokunta-aluetta, Ariel etelässä , sekä Sha'arei Tikva ja Elkana lännessä. Alueen korkeus merenpinnasta on 359 metriä. Vuoden keskimääräinen lämpötila on 19°C. Vuotuinen keskmääräinen sadanta on 609,4 mm. ==Historia== Biddyan nimi viittaa lähiseudun runsaisiin oliivipuihin ja seutu on ollut tunnettua oliiviöljyn tuotantoaluetta. Nimen juuri Bidd on arameaa ja tarkoittaa öljyn puristuksessa käytettävää painavaa oksaa. "Al-Bidda" viittaa näin suoraan öljynpuristamoon. Perinteen mukaan Biddyan asukkaat ovat peräisin Hidjazin alueelta ja he saapuivat Palestiinaan Rooman valtakunnan kaudella asettuen ensin Askaloniin ja lopulta nykyiseen Biddyaan, jossa he ottivat sukunimen Salamah. Osa asukkaista on peräisin Deir Tarifista läheltä Ramlaa ja Deir Istriasta läheltä Salfitia. Palestine Exploration Fundin The Survey of Western Palestine vuodelta 1881 huomioi sen keskikokoisena kylänä, jonka rakennukset on tehty kivestä. Kylää ympäröivät oliivipuutarhat ja sen oletettiin olevan hyvin vanha paikkakunta. Oslo II -sopimuksen myötä suurin vain pieni osa kylän maista liitettiin palestiinalaishallinnon alaiseen alue B:hen. Suurin osa sen maista on suoraan Israelin hallinnon alue C:n alaisuudessa. kylän viljelysmaita on liitetty Israelin siirtokuntiin. ==Väestö== Palestiinan tilastokeskuksen arvion mukaan Biddyan asukasluku oli vuonna 2024 12 171\. Vuonna 20017 vastaava lukema oli 10 360. ==Lähteet== Luokka:Palestiinan kaupungit
Anosognosia

Anosognosia eli sairaudentunnottomuus on neuropsykiatrinen oire, josta kärsivä ei tiedosta neurologista häiriötään tai psykiatrista sairauttaan.Aninda B. Acharya, Juan Carlos Sánchez-Manso, Anosognosia National Library of Medicine 24.4.2023, viitattu 17.5.2024 Miten syömishäiriön tunnistaa? Sisä-Suomen SYLI ry, viitattu 17.5.2024 Kyvyttömyyttä tunnistaa oireitaan voivat aiheuttaa eri sairauksista, vammoista tai myrkytyksistä johtuvat aivotoiminnan häiriöt tai aivojen rappeumamuutokset.Anosognosia Cleveland Clinic, viitattu 17.5.2024 Termiä "anosognosia" käytti tiettävästi ensimmäisenä neurologi Joseph Babinski viitatessaan vuonna 1914 tapauksiin, joissa vasemmanpuoleisesta halvauksesta kärsineillä potilailla esiintyi tiedostamattomuutta tilanteesta. Anosognosiaa esiintyy vähintään puolilla skitsofreenikoista ja noin 40 %:lla kaksisuuntaisesta mielialahäiriöstä kärsivistä. Sairaudentunnottomuus voi aiheuttaa hoitovastaisuutta ja johtaa määrätyn lääkityksen laiminlyömiseen. Anosognosia esiintyy myös suurimmalla osalla Alzheimerin tautia sairastavista. Lievään kognitiiviseen heikentymiseen sairaudentunnottomuus liittyy 60 %:ssa tapauksista. Aivoverenkiertohäiriöpotilaista keskimäärin 30 %:lla esiintyy puutteellista oireiden tiedostamista. Puutteellinen oiretiedostus heikentää aivoverenkiertohäiriön ennustetta hidastamalla hoitoon hakeutumista.Mari E. Nurmi, Mervi Jehkonen, Aivoverenkiertohäiriöpotilaan oiretiedostuksen puutteellisuuden eli anosognosian tunnistaminen ja kuntoutus Lääketieteellinen aikakauskirja Duodecim 2015, viitattu 17.5.2024 Anosognosiaa on pidetty yleisempänä vasemman- kuin oikeanpuoleisissa halvauksissa. Muita sairauksia ja tilanteita, joissa sairaudentunnottomuutta esiintyy, ovat muiden muassa anoreksia, Huntingtonin tauti, tapaturmaiset vammautumiset, häkämyrkytys, aivokasvaimet ja aivokuume. Sairaudentunnottomat ihmiset saattavat peitellä oireitaan ja keksiä niille vaihtoehtoisia selityksiä. Sairaudentunnottomuus voi myös olla osittaista, jolloin sairastunut henkilö tunnistaa osan oireistaan, mutta ei koko oirekirjoa. Anosognosia on eri asia kuin kieltäminen psykologisena puolustusmekanismina. Äärimmäisen harvinaisena anosognosian muotona tunnetaan Antonin oireyhtymä, jossa ihminen ei tiedosta sokeuttaan. == Lähteet == Luokka:Hermoston oireet Luokka:Psyykkiset sairaudet
Marietta (nimi)

Marietta on naisen etunimi. Se on Maria-nimen italialainen hellittely- eli deminutiivimuoto. Digi- ja väestötietoviraston mukaan Suomessa on toukokuuhun 2024 mennessä tilastoitu noin 340–350 Marietta-nimistä naista. == Nimipäivä == Vuosina 1986–1992 Marietalla oli Ruotsin almanakassa nimipäivä 1. helmikuuta.Lindgren, Birgitta: Namnlängden och namnens placering under olika tider. – == Tunnettuja Mariettoja == * Marietta Blau (1894–1970), itävaltalainen ydinfyysikko * Marietta Gazzaniga (1824–1884), italialainen oopperalaulaja * Marietta Kunnas, suomalainen teatteriohjaaja ja teatterinjohtaja * Marietta Šaginjan (1888–1982), venäläinen neuvostokirjailija == Kuvitteellisia Mariettoja == * Marietta Edgecombe, hahmo J. K. Rowlingin Harry Potter -kirjasarjassa == Lähteet == == Aiheesta muualla == * Etunimien taivutus: Marietta (Kotimaisten kielten keskuksen verkkojulkaisu) Luokka:Etunimet
Johan August Brinell

Johan August Brinell (1849–1925Brinell, Johan August Nordisk familjebok. Osa 1, palsta 830. Malmö: Förlagshuset Norden 1951 ) oli ruotsalainen metallurgi. Hän oli vuodesta 1903 tukholmalaisen Järnkontoret-liikkeen yli-insinöörinä. Hän oli maineikas rauta- ja varsinkin teräslajien tuntija ja tutkija. Hän julkaisi laajoja tutkimuksia teräslajeista ja kehitti muun muassa menettelytavan (Brinell-kovuus) teräksen kovuuden ja kestävyyden määrittämiseksi. Brinell sai sekä Ruotsista että muualta huomattavia kunniapalkintoja.Brinell, Johan August, Tietosanakirja. Osa 11, palstat 1260–1261. Tietosanakirja-osakeyhtiö 1922 ==Lähteet== ==Aiheesta muualla== Luokka:Ruotsalaiset insinöörit Luokka:Vuonna 1849 syntyneet Luokka:Vuonna 1925 kuolleet
Grøa

Grøa on taajama Sunndalin kunnassa Møren ja Romsdalin läänissä Norjassa. Taajaman pinta-ala on 0,3 neliökilometriä ja asukasluku 380 vuonna 2023. ==Lähteet== Luokka:Norjan taajamat Luokka:Sunndal
Hoelsand

Hoelsand (myös muodoissa Holsanden ja Holssanden) on taajama Sunndalin kunnassa Møren ja Romsdalin läänissä Norjassa. Taajaman pinta-ala on 0,2 neliökilometriä ja asukasluku 313 vuonna 2023. ==Lähteet== Luokka:Norjan taajamat Luokka:Sunndal
Hovin kirkko (Sunndal)

Hovin kirkko () on Sunndalin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1887. ==Lähteet== ==Aiheesta muualla== Luokka:Norjan puukirkot Luokka:Sunndal
Ålvundeidin kirkko

Ålvundeidin kirkko () on Sunndalin kunnassa Møren ja Romsdalin läänissä Norjassa sijaitseva kahdeksankulmainen puukirkko vuodelta 1848. ==Lähteet== ==Aiheesta muualla== Luokka:Norjan puukirkot Luokka:Sunndal
Romfon kirkko

Romfon kirkko () on Sunndalin kunnassa Møren ja Romsdalin läänissä Norjassa sijaitseva kahdeksankulmainen puukirkko vuodelta 1824. ==Lähteet== ==Aiheesta muualla== Luokka:Norjan puukirkot Luokka:Sunndal
Øksendalin kirkko

Øksendalin kirkko () on Sunndalin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1894. ==Lähteet== ==Aiheesta muualla== Luokka:Norjan puukirkot Luokka:Sunndal
Grok

Grok on Elon Muskin xAI-yhtiön marraskuussa 2023 julkaisema keskustelubotti. Sitä käytetään maksullisesti Twitterin Premium+-tilauksella.Ellen Glover, Matthew Urwin, Grok: What We Know About Elon Musk’s AI Chatbot Built In 9.5.2024, viitattu 17.5.2024 Grokia on luonnehdittu Muskin reaktioksi ChatGPT-keskustelubottiin.Emilia David, X’s Grok chatbot has no reason to exist The Verge 9.1.2024, viitattu 17.5.2024 Musk oli perustamassa ChatGPT:n kehittänyttä OpenAI-yhtiötä vuonna 2015, mutta lähti yhtiöstä vuonna 2018. Hän on arvostellut ChatGPT:ta muun muassa poliittisesta korrektiudesta. Grok toimii suuren kielimallin Grok-1 pohjalta. Sen oletusasetuksena on "hauska" malli, joka on tarkoituksella kehitetty humoristiseksi. Asetuksen vaihtaminen tuottaa tyypillisesti vakavampia vastauksia. Grok on ohjelmoitu vastaamaan kärkeviin ja provokatiivisiin kysymyksiin vitsikkääseen sävyyn. Grok hyödyntää Twitteriin tehtyjä julkaisuja, joihin sillä on reaaliaikainen pääsy. Se vastaa kysymyksiin, joihin useimmat tekoälyä hyödyntävät keskustelubotit pidättäytyvät vastaamasta. Grokin huumorintaju ja "persoonallisuus" ovat Douglas Adamsin kirjan Linnunradan käsikirja liftareille pohjalta mallinnettuja. Grok-nimen on oletettu tulevan Robert A. Heinlein romaanista Stranger in a Strange Land, jossa sanaa käytetään. Musk ei itse ole vahvistanut oletusta. == Lähteet == Luokka:Chatbotit Luokka:Twitter
Lars Mæhle

Lars Mæhle (s. 6. tammikuuta 1971 Sunndalsøra) on norjalainen lasten- ja nuortenkirjailija. Hän valmistui Oslon yliopistosta vuonna 1997 pääaineenaan kirjallisuustiede. Mæhlen esikoiskirja Keeperen til Tunisia ilmestyi vuonna 2002. ==Lähteet== ==Aiheesta muualla== Luokka:Norjalaiset lasten- ja nuortenkirjailijat Luokka:Vuonna 1971 syntyneet Luokka:Elävät henkilöt
Lars Sivert Lervik

Lars Sivert Lervik (s. 12. heinäkuuta 1971 Sunndal) on norjalainen kenraalimajuri, joka on toiminut Norjan maavoimien komentajana kesäkuusta 2020. Lervik on urallaan toiminut muun muassa panssaripataljoonan komentajana, kouluttajana taisteluaseiden koulutus- ja osaamiskeskuksessa ja armeijan ylitarkastajan sotilasavustajana. Vuosina 2007–2009 hän oli Telemark- pataljoonan apulaiskomentaja, ja vuonna 2010 hänestä tuli sen komentaja. Lisäksi Lervikillä on kokemusta Norjan asevoimien operatiivisesta esikunnasta, puolustusministeriöstä sekä useista kansainvälisistä operaatioista. ==Lähteet== ==Aiheesta muualla== Luokka:Norjalaiset kenraalit Luokka:Vuonna 1971 syntyneet Luokka:Elävät henkilöt
Lervik (täsmennyssivu)

Lervik voi tarkoittaa seuraavia: ==Paikkoja== * Lervik, taajama Fredrikstadin kunnassa Norjassa ==Sukunimenä== * Lars Sivert Lervik (s. 1971), norjalainen kenraalimajuri Luokka:Luettelot henkilöistä sukunimen mukaan
Netiporn Sanesangkhom

Netiporn Sanesangkhom (, ; 8. elokuuta 1995 – 14. toukokuuta 2024) eli Bung Thaluwang (, ) oli thaimaalainen demokratia-aktivisti, joka kuoli vankilassa oltuaan pitkään syömälakossa. Hänet oli vangittu tammikuussa 2024 Thaimaan kuningasperheen arvostelemisesta, josta häntä uhkasi vuosien vankeustuomio. Netiporn oli aloittanut syömälakon heti vangitsemista seuraavana päivänä ja alkanut jälleen syödä huhtikuussa, mutta aliravitsemus oli heikentänyt hänen terveyttään, ja hän menehtyi sydämenpysähdykseen 14. toukokuuta 2024. Aiemmin Netiporn oli ollut nälkälakossa vuonna 2022, jolloin hänet oli vapautettu 64 vuorokauden jälkeen. Thaimaan pääministeri Srettha Thavisin esitti surunvalittelunsa omaisille ja lupasi, että kuolemasta järjestetään tutkinta. Vankilaviranomaisten mukaan Netiporn kieltäytyi tarjotuista vitamiineista. ==Lähteet== Luokka:Thaimaalaiset henkilöt Luokka:Demokratia-aktivistit Luokka:Syömälakkolaiset Luokka:Vuonna 1995 syntyneet Luokka:Vuonna 2024 kuolleet
Sammy Basso

Sammy Basso (1. joulukuuta 1995 Schio – 5. lokakuuta 2024 Asolo) oli italialainen molekyylibiologi, progeriaa koskevan tietoisuuden edistäjä ja kirjailija.Chi è Sammy Basso, la storia A.I.Pro.Sa.B., viitattu 18.5.2024 Bassolla todettiin progeria 2-vuotiaana. Hänen vanhempansa perustivat vuonna 2005Silvia Costantini, Sammy Basso: The contagious strength to live despite premature aging syndrome Aleteia 10.3.2016, viitattu 18.5.2024 Sammy Basso Rizzoli Libri, viitattu 18.5.2024 Associazione Italiana Progeria Sammy Basson. Vuonna 2007 Basso sai Progeria Research Foundationin kansainvälisessä kliinisessä kokeilussa lonafarnibia, joka sittemmin hyväksyttiin ensimmäisenä lääkkeenä käyttöön progerian hoidossa.Spokespeople The Progeria Research Foundation, viitattu 18.5.2024 Vuonna 2014 Basso tuli tunnetuksi National Geographicin dokumenttielokuvasta Il viaggio di Sammy. Hän julkaisi vuonna 2015 samannimisen kirjan Rizzoli Librin kustantamana. Basso valmistui luonnontieteiden oppiarvolla Padovan yliopistosta vuonna 2018 ja sai molekyylibiologiaan erikoistuttuaan toisen oppiarvon samasta yliopistosta vuonna 2021. Vuoden 2018 lopputyötään varten hän matkusti Espanjaan, jossa hän sovelsi CRISPR-Cas9-geenimuokkausmenetelmää progeriaa sairastaneisiin hiiriin.Claire Heffron, Lillo Montalto Monella, Meet Sammy: The 22-year-old who looks like an old man Euronews 20.8.2018, viitattu 18.5.2024 Jacqueline Detwiler-George, For Kids with Progeria, New Therapies May Offer Revolutionary Hope for a Longer Life Upworthy Science 12.2.2021, viitattu 18.5.2024 Basso esiintyi monesti televisiossa ja radiossa kertoen sairaudestaan ja siihen liittyvästä järjestötoiminnasta.Meet the Kids The Progeria Research Foundation, viitattu 18.5.2024 Hänestä tehtiin Italian tasavallan ansioritarikunnan ritari vuonna 2018. Vuonna 2019 hänestä tuli ensimmäinen progeriapotilas, jolta korvattiin aorttaläppä. Vuonna 2020 Basso valittiin Italian ja Veneton alueen covid-19-tiedotustyöryhmiin. Vuonna 2023 hän julkaisi Ronzani Editoren kustantaman historiallisen romaanin Antenorea. Il consigliere di Priamo.Antenorea Ronzani Editore, viitattu 18.5.2024 Caterina Zarpellon, Sammy e il saggio Antenore. La passione, fra mito e ricerca sul Dna Il giornale di Vicenza 22.11.2023, viitattu 18.5.2024 Basso on yksi pitkäikäisimmistä progeriapotilaista.Vinod Katiboina, Who Is the Oldest Progeria Survivor? MedicineNet 2.7.2023, viitattu 18.5.2024 Hän oli Progeria Research Foundationin kansainvälinen lähettiläs ja vanhempiensa perustaman italialaisen progeriajärjestön puhemies.2023 Sammy Basso Brilliant Minds, viitattu 18.5.2024 == Lähteet == Luokka:Italialaiset biologit Luokka:Tieteellisen mielenkiinnon kohteena olevat henkilöt Luokka:Italialaiset kirjailijat Luokka:Kansalaisaktivistit Luokka:Vuonna 1995 syntyneet Luokka:Vuonna 2024 kuolleet
Nilla Outakoski

Nilla Aimo Antti Outakoski (28. huhtikuuta 1919 Pudasjärvi – 1. maaliskuuta 2003 Kauniainen) oli suomalainen pappi, yhteiskunnallinen vaikuttaja ja Pohjoismaiden ensimmäinen saamelainen teologian tohtori. ==Henkilöhistoria== Nilla Outakosken vanhemmat olivat opettajat Antti Outakoski ja Maria Erikson ja puoliso vuodesta 1949 laulaja Aino Rounioja-Outakoski (1919–1992). Historioitsija, arkistonhoitaja Aslak Outakoski oli Nilla Outakosken veli. Nilla Outakoski tuli ylioppilaaksi 1938 Oulun lyseosta ja valmistui Helsingin yliopistosta teologian kandidaatiksi 1950. Pastoraalitutkinnon hän suoritti 1957 ja väitteli teologian tohtoriksi 1991. Rovastin arvonimen Outakoski sai 1976. Papiksi 1951 vihitty Outakoski oli kenttäpiispantoimiston sotilaspastori 1951–1954, NMKY:n liittosihteeri 1954–1955, vikaari 1955–1956 Wienissä, Alatornion vt. kappalainen 1956–1957, Kemin kaupunkiseurakunnan kappalainen 1957–1959, Lohjan kappalainen 1959–1964, Helsingin pitäjän apulainen 1964–1965, Vantaan kirkollisten asioitten hoitaja 1965–1966 ja vt. kirkkoherra 1966–1967, Roihuvuoren papiston apulainen 1967–1975, Loviisan suomalaisen seurakunnan kirkkoherra 1975–1979 ja Norjan kirkon palveluksessa 1980–1989. Outakoski oli aktiivinen yhteiskunnallinen vaikuttaja, joka toimi useissa eri järjestöissä, kuten Sami Litton puheenjohtajana 1945–1947, toiminnanjohtajana 1945–1949 ja hallituksen jäsenenä 1945–1950. Hänen uskontotieteen väitöskirjansa Lars Levi Laestadiuksen saarnojen maahiskuvasta vuodelta 1991 herätti huomiota sekä tutkijoiden että lestadiolaisten piirissä. (ei-vapaa) ==Julkaisuja== * Samekiellamek, 1954 * Saamelais-suomalainen sanaluettelo, 1959 * Porrasa pirra, 1975 * Laestadiuksen saarna, 1976, (oopperalibretto) * Lars Levi Laestadiuksen saarnojen maahiskuva, 1991 (väitöskirja) * L. L. Laestadius, Katkelmia lappalaisten mythologiasta, 1995 == Lähteet == ==Aiheesta muualla== * Luokka:Suomen evankelis-luterilaisen kirkon papit Luokka:Suomentajat Luokka:Suomalaiset tietokirjailijat Luokka:Saamelaiset henkilöt Luokka:Vuonna 1919 syntyneet Luokka:Vuonna 2003 kuolleet
Outakoski

Outakoski voi tarkoittaa seuraavia: ;paikannimenä: * Outakoski, kylä Utsjoella ;sukunimenä: * Aino Rounioja-Outakoski (o.s. Rounioja, 1919–1992), suomalainen laulaja, Nilla Outakosken puoliso * Aslak Outakoski (1909–2006), suomalainen historioitsija, arkistonhoitaja * Nilla Outakoski (1919–2003), suomalainen pappi, teologian tohtori ja yhteiskunnallinen vaikuttaja, Aslak Outakosken veli.
Operaatio Chrome Dome

thumb|Chrome Domen pohjoisen reitin kartta vuodelta 1964 Operaatio Chrome Dome oli Yhdysvaltain ilmavoimien kylmän sodan aikainen operaatio vuosina 1961–1968, jonka aikana vetypommeilla varustetut B-52 -pommikoneet lensivät jatkuvasti valmiudessa pommittaa Neuvostoliittoa. == Tausta == Kylmän sodan aikana vallitsi jatkuva pelko ydinsodasta Yhdysvaltojen ja Neuvostoliiton välillä. Neuvostoliiton ohjuksilla tapahtuvan ydinhyökkäyksen pelossa Yhdysvallat alkoi lentää B-52 -pommikoneilla reittejä lähelle Neuvostoliiton rajoja. Näin voitaisiin heti tehdä vastaisku tai jopa oma ensi-isku. Samaan aikaan oli käynnissä muitakin korkean valmiuden tehtäviä, mutta ne olivat lyhyempikestoisia ja vähemmän tunnettuja. == Tehtävä == Boeing B-52 Stratofortress -pommikoneita lähetettiin lentoon useista tukikohdista Yhdysvalloista ja koneita oli ilmassa vuorokauden joka hetkenä ainakin 12. Koneet lensivät lähelle Neuvostoliiton rajoja ja jäivät ilmaan odottamaan tietyksi aikaa, minkä jälkeen koitti paluulento ja uusien pommittajien saapuminen. Jos Neuvostoliitto olisi aloittanut hyökkäyksen, pommikoneet olisi ohjattu tunkeutumaan sen ilmatilaan ja ydinpommittamaan ennalta suunniteltuja kohteita. Operaation ideana oli siis pitää pommikoneita jatkuvasti iskuetäisyydellä Neuvostoliitosta. Pommikoneet pystyivät lentämään erittäin pitkiä tehtäviä ilmatankkauksen ansiosta. Joka reitti vaati yleensä kaksi ilmatankkausta, joista jokaisella polttoainetta tankattiin yleensä noin 40–50 tonnia. Kuuban ohjuskriisin aikaan loka-marraskuussa 1962 ilmassa oli yli 70 pommikonetta joka päivä ja tukemisvalmiudessa satoja ilmatankkereita. == Reitit == Chrome Domessa lennettiin ainakin kolmea reittiä. Yksi reiteistä kulki Pohjois-Amerikan itärannikkoa pitkin kohti Grönlantia, kääntyi lähellä pohjoisnapaa kohti Alaskaa ja jatkoi sieltä takaisin tukikohtiin. Myöhemmin tämä reitti kulki Grönlannin tai Baffininlahden ylle ja kääntyi suoraan takaisin. Yleensä yksi tai muutama kone myös kierteli valvontalennolla Thulen lentotukikohdan lähellä Grönlannissa. Toinen reitti lennettiin länsirannikolta Alaskan yli Beaufortinmerelle ja sitten kiertäen Alaskan yli takaisin etelään. Kolmas reitti kulki Atlantin yli Välimerelle, tarkemmin Espanjan läheltä odotuspaikalle Adrianmerelle, lähelle Italian rannikkoa. Paluulento lennettiin Gibraltarin läheltä. == Onnettomuudet ja loppu == Chrome Domen aikana tapahtui useita ydinaseonnettomuuksia, joissa B-52 putosi ja ydinpommeja hävitettiin: * Goldsboron lento-onnettomuus 1961 * Yuba Cityn lento-onnettomuus 1961 * Savagne Mountainin lento-onnettomuus 1964 * Palomaresin lento-onnettomuus 1966 * Thulen lento-onnettomuus 1968, joka johti koko operaation lopettamiseen. Onnettomuus aiheutti suuren skandaalin, jonka johdosta ydinaseilla varustettujen pommikoneiden säännöllinen lentäminen lopetettiin. == Katso myös == * Operaatio Looking Glass == Lähteet == Luokka:Kylmä sota Luokka:Yhdysvaltain sotahistoria Luokka:Yhdysvaltain ydinaseohjelma
Luettelo Joulun tähtitarinoiden hahmoista

Tämä on luettelo televisio-ohjelman Joulun tähtitarinoita hahmoista. ==Kertojahahmot== *Talvihalla *Tuiskutukka *Lumiviitta *Pikku Harmaasukka *Kuuraparta ==Joulu saapuu Muumilaaksoon== *Muumipeikko *Muumimamma *Muumipappa *Niiskuneiti *Hemuli *rouva Vilijonkka *Salome ==Ennätys== *Taavi *Pekka ==Joulukenkä== *Mille *Äiti *Aidantolppakamu ==Pikku-Makko== *Pikku- Makko *Isäsammakko *Äitisammakko *Koulupsykologi *Guru ==Kaikkein paras lahja== *Joulupukki *Myry *Hiihtotonttu *Pilkkitonttu *Punatulkut *tontut *Pelimannitonttu ==Sikopaimen== *prinsessa *kuningas ==Kettu ja Tonttu== *Mikko *Tonttu Joulun tähtitarinoita
Jan Lindblad

Jan Victor Armas Lindblad (19. heinäkuuta 1932 Örebro – 5. huhtikuuta 1987 Colombo, Sri Lanka) oli ruotsalainen luontokuvaaja, dokumentaristi, kirjailija ja myös vihellystaiteilija, joka matki eläinten ääniä. Lindblad sairasti diabetestä, harrasti balettia, hoiti villieläimiä ja oli näistä syistä koulukiusattu. Hän harjoitteli myös akrobatiaa ja alkoi esiintyä jonglöörinä ja viheltäjänä 1950-luvun alussa Ruotsin kansanpuistoissa. Vuonna 1977 hänen vihellysuransa huipentui yhdysvaltalaisen kansanlaulun ”Shenandoah” tulkintaan, joka pysyi pitkään Ruotsin listaykkösenä. Se pääsi vuonna 2009 mukaan kirjaan Tusen svenska klassiker, johon koottiin tuhat ruotsinkielisten kirjojen, elokuvien, äänilevyjen ja TV-ohjelmien klassikkoa.Gradvall, Jan ym. (2009): Tusen svenska klassiker: Böcker, filmer, skivor, tv-program från 1956 till i dag. Tukholma: Norstedt. ISBN 978-91-1-301717-4. Lindbladin luontodokumentteja ovat muun muassa elokuvateattereissa esitetty, Ruotsin luonnosta kertova Erämetsien maa (Ett vildmarksrike, 1963) sekä Aasian ja Etelä-Amerikan villieläimistä kertovat televisiosarjat Viidakkokirjan kiehtova maailma (Djungelbokens värld, 1980) ja Hehkuvasulkaisten saarilla (De röda fåglarnas öar, 1973). Hän tuotti, ohjasi, kuvasi ja leikkasi luontoelokuvansa paljolti yksin ja viipyi niitä tehdessään pitkiäkin aikoja alkuperäiskansojen yhteisöissä eri puolilla maailmaa. Hän tuli tunnetuksi myös vaarallisten villieläinten hoitajana Ruotsissa. Lindbladin kirjoista on suomennettu Punaisten lintujen maa (Tammi, 1967). Lindblad palkittiin vuonna 1970 Stora Journalistpriset- ja vuonna 1985 Lidmanspriset-palkinnolla. Vuonna 1970 hänet valittiin Ruotsin suosituimmaksi televisioesiintyjäksi. Lindbladin elämänkumppani ja työtoveri oli Pia Thörn. Linblad kuoli diabeteksensä pahentamaan kuumetautiin Sri Lankassa 54-vuotiaana 1987. Vuonna 1998 Ruotsin postilaitos julkaisi postimerkin, joka kuvaa Lindbladia ja tämän jonkin aikaa kotonaan hoitamia kahta tiikerinpentua. ==Lähteet== Luokka:Ruotsalaiset elokuvaohjaajat Luokka:Ruotsalaiset muusikot Luokka:Vuonna 1932 syntyneet Luokka:Vuonna 1987 kuolleet Luokka:Ympäristöaktivistit Luokka:Dokumentaristit
Angus Gunn

Angus Fraser James Gunn (s. 22. tammikuuta 1996 Norwich, Englanti, Yhdistynyt kuningaskunta) on skotlantilainen jalkapalloilija, pelipaikaltaan maalivahti. Hän on pituudeltaan 196-senttimetrinen. Hän on vuodesta 2021 edustanut englantilaisseura Norwich Cityä, jossa hän pelasi jo aiemminkin lainalla. Hän pelasi Englannin nuorisomaajoukkueissa ja on pelannut Skotlannin A-maajoukkueessa vuodesta 2023. Gunn siirtyi vuonna 2011 Norwich Cityn junioreista Manchester Cityyn, jonka edustusjoukkueessa hän pääsi vain istumaan vaihtopenkille. Kaudella 2017–2018 hän oli lainalla Norwich Cityssä ja pelasi mestaruussarjassa joukkueen kaikki 46 ottelua. Heinäkuussa 2018 hän siirtyi Southamptoniin, jossa hän pelasi kahdella kaudella 22 valioliigaottelua. Lokakuusta 2020 toukokuuhun 2021 Gunn oli lainalla Stoke Cityssä ja pelasi 15 mestaruussarjaottelua. Kesällä 2021 hän palasi Norwichiin, jossa hän pelasi ensimmäisellä kaudella yhdeksän valioliigaottelua ja kahdella seuraavalla kaudella yhteensä 72 mestaruussarjaottelua nousukarsintapelit mukaan laskettuna. Gunn pelasi useissa Englannin nuorisomaajoukkueissa alle 16-vuotiaista alle 21-vuotiaisiin. Hän oli varamaalivahtina alle 21-vuotiaiden EM-kilpailuissa 2017 ja 2019. Gunn pelasi Skotlannin A-maajoukkueessa ensimmäisen kerran maaliskuussa 2023. Hän pelasi tuon vuoden aikana kuusi EM-karsintaottelua ja yhden ystävyysottelun. Skotlanti voitti viisi ensimmäistä EM-karsintaotteluaan ja Gunn päästi niissä vain yhden maalin, jonka teki Norjan Erling Braut Haaland rangaistuspotkusta. Maaliskuussa 2024 Gunnin maaottelumäärä nousi yhdeksään ja kesäkuussa ennen EM-kilpailuja kymmeneen. == Lähteet == Luokka:Skotlantilaiset jalkapallomaalivahdit Luokka:Vuonna 1996 syntyneet Luokka:Elävät henkilöt
Johan Konstantin Nordlund

Johan Konstantin Nordlund (19. toukokuuta 1864 Rauma – 20. helmikuuta 1946) oli suomalainen Raumalla vaikuttanut merikapteeni ja konsuli.75-vuotias. Konsuli J. K. Nordlund, Helsingin Sanomat, 18.05.1939, nro 132, s. 6, Kansalliskirjaston digitaaliset aineistot. Viitattu 18.05.2024 Geni.com : Johan Konstantin Nordlundin hautakivi Nordlund kävi Raumalla kansakoulun ja lähti sitten merille. Hänestä tuli merikapteeni 1896, ja hän oli suomalaisten kauppalaivojen päällikkönä kaikilla valtamerillä. Nordlund palasi meriltä ja asettui Raumalle vuonna 1906, kun hän perusti höyrylaiva-asioimiston sekä huolinta- ja rahtausliikkeen toiminimellä Laine & Nordlund. Vuonna 1916 hän perusti Oy Raumo Stevedoring Ltd -ahtausliikkeen (vuodesta 1961 Oy Rauma Stevedoring Ltd ja vuodesta 2013 Euroports Rauma Oy) ja muutti toiminimensä osakeyhtiöksi Oy Laine & Nordlund Ltd. Nordlund oli molempien yhtiöiden toimitusjohtajana niiden perustamisesta alkaen, ja hän oli Oy Laine & Nordlund Ltd:n johtokunnan puheenjohtaja yhtiön perustamisesta lähtien. Vuonna 1938 hän omisti 37 prosenttia Oy Raumo Stevedoring Ltd:n osakkeista; muita omistajia olivat Henrik Wilhelm Heinrichs (32 %), John Nurminen (26 %) ja Henrik Wilhelm Heinrichsin poika Uno Wilhelm Heinrichs (5 %). Lisäksi Nordlund harjoitti veistetyn puutavaran kauppaa vuosina 1905–1926.Täydentäviä yhtiötietoja : Osakeyhtiö Raumo Stevedoring Ltd, Pörssitieto G. Kock Nordlund oli Rauman kaupunginvaltuuston jäsenenä 1904–1928 ja rahatoimikamarin jäsenenä 1928–1929 sekä vuodesta 1930 Rauman kaupunginhallituksen jäsenenä. Rauman merimieshuoneen johtokunnan puheenjohtajana Nordlund oli vuodesta 1905, ja hän oli Rauman suojeluskunnan esikunnan jäsenenä suojeluskunnan perustamisesta lähtien. Nordlund oli vuodesta 1931 myös Ruotsin varakonsulina Raumalla. Nordlund oli naimisissa Ida Augusta Ramstedtin (1872–1946) kanssa. Heidän poikansa oli Oy Alkoholiliike Ab:n pääjohtaja Manne Nurmia, vuoteen 1936 Nordlund.Kuka kukin on 1954 : Manne Nurmia ==Kirjallisuutta == * Elämää ja ajankuvia 1864-1946: Johan Konstantin ja Ida Augusta Nordlund; kirjoittanut Eeva Winter, koonnut Marja Pietilä. Deadline, Rauma 2004, 2. painos 2009 ISBN 952-91-8153-1 == Lähteet == Luokka:Suomalaiset merikapteenit Luokka:Suomalaiset liikemiehet Luokka:Rauman kaupunginvaltuutetut Luokka:Vuonna 1864 syntyneet Luokka:Vuonna 1946 kuolleet
Ellika

Ellika on saksalaislähtöinen naisen etunimi. Se on alun perin Ella-nimeen pohjautuva deminutiivimuoto, jonka merkitys on ’pikku Ella’. Ruotsissa Ellika- etunimen tiedetään olleen käytössä jo vuonna 1600. Digi- ja väestötietoviraston mukaan Suomessa on vuoteen 2024 mennessä tilastoitu noin 10–30 Ellika-nimistä naista. == Nimipäivä == Vuosina 1986–1992 Ellikalla oli Ruotsin almanakassa nimipäivä 4. heinäkuuta.Lindgren, Birgitta: Namnlängden och namnens placering under olika tider. – == Lähteet == Luokka:Etunimet
Poliittinen väkivalta

Poliittinen väkivalta sisältää monentyyppisiä väkivaltatekoja, joiden tarkoitus on aiheuttaa fyysisiä, psykologisia tai symbolisia vahinkoja ihmisille tai omaisuudelle poliittisiin, yhteiskunnallisiin tai kulttuurisiin muutoksiin vaikuttamiseksi tai niiden vastustamiseksi. Poliittista väkivaltaa ovat esimerkiksi ihmisiin kohdistuvat hyökkäykset, omaisuuteen kohdistuvat vahingonteot, räjäytykset, ammuskelut, ihmisryöstöt, panttivankien ottaminen, lentokone- ja laivakaappaukset, korkean profiilin murhat ja polttoitsemurhat. Poliittista väkivaltaa ovat käyttäneet monenlaiset toimijat poliittisella kirjolla. Poliittinen väkivalta on käsitteenä kulttuurisidonnainen; esimerkiksi joitain väkivaltatekoja voidaan eri lähtökodista kutsua joko vastarinnaksi tai terrorismiksi. ==Tekijät== Valtion harjoittamaa poliittista väkivaltaa toteuttavat usein armeija tai poliisi, ja siihen voi kuulua mielenosoitusten tukahduttamista, kidutusta ja joukkomurhia. Ei-valtiollisten toimijoiden suorittama poliittinen väkivalta voi olla hyvin järjestäytynyttä, tai järjestäytymätöntä, kuten katumellakat. Aiemmin ei-valtiollista poliittista väkivaltaa harjoittivat järjestöt kuten Irlannin tasavaltalaisarmeija, baskien ETA, Punaiset prikaatit ja Punainen armeijakunta. Järjestöillä on kyky toteuttaa monimutkaisia väkivallantekoja, jotka vaativat useiden tekijöiden koordinoitua toimintaa. Vaikka kaikkein tuhoisimmat terrori-iskut ovatkin edelleen järjestöjen ja ryhmien käsialaa, 2000-luvulla päävastuu väkivallanteoista on siirtynyt yksin toimiville aktivisteille, koska heitä poliisin on vaikeampi pysäyttää kuin järjestöjä. Moni yksinäinen toimija saattaa jäljitellä jonkin järjestön väkivaltaa, tai saada väkivallattomasti ja lain puitteissa toimivalta järjestöltä rohkaisua.Tammikko 2019, s. 100–103. ==Suomessa== Sisäministeri Heikki Ritavuori murhattiin poliittisista syistä vuonna 1922. Myöhemmin poliittisia sabotaaseja ovat harjoittaneet esimerkiksi uusnatsi Pekka Siitoimen lähipiiri 1970-luvulla, eläinaktivistit 1990-luvulla ja anarkistit 2010-luvulla, ja henkilöön kohdistuvaa väkivaltaa skinheadit 1990-luvulla ja Suomen vastarintaliike 2010-luvulla. Turkin suurlähetystöä vastaan tehtiin tuhopolttoisku vuonna 2008. Moni suomalainen poliitikko on 2020-luvulla joutunut pahoinpitelyn tai uhkailun kohteeksi. Suomen ensimmäiseksi terrori- iskuksi on kutsuttu Turun puukkoiskua 2017. Vuonna 2022 julkaistussa kyselytutkimuksessa kaksi prosenttia suomalaisista kertoi hyväksyvänsä fyysisen väkivallan omien poliittisten tavoitteidensa ajamiseksi. ==Katso myös== * Luettelo kuuluisista poliittisista murhista * Sota * Salamurha * Vallankumous * Väkivaltainen ekstremismi * Kuolemanpartio ==Lähteet== * === Viitteet ===
Ryan Porteous

Ryan Porteous (s. 25. maaliskuuta 1999 Dalkeith, Skotlanti, Yhdistynyt kuningaskunta) on skotlantilainen jalkapalloilija, pelipaikaltaan keskuspuolustaja. Hän edustaa Englannin mestaruussarjassa pelaavaa Watfordia. Hän on pelannut Skotlannin maajoukkueessa vuodesta 2022. Porteous aloitti liigauransa Skotlannin Kakkosliigassa kaudella 2016–2017 Edinburgh Cityn joukkueessa lainalla Hibernianista. Hän nousi Hibernianin Valioliigassa pelaavaan edustusjoukkueeseen kaudella 2017–2018. Hän pelasi Skotlannin Valioliigassa vajaan kuuden kauden aikana 120 ottelua ja teki niissä 11 maalia. Hän siirtyi tammikuussa 2023 englantilaisseura Watfordiin, jossa hän on 1,5 kauden aikana pelannut 54 mestaruussarjaottelua ja tehnyt viisi maalia. Porteous pelasi Skotlannin alle 19- ja alle 21-vuotiaiden maajoukkueissa. Hän pelasi Skotlannin A-maajoukkueessa ensimmäisen kerran syyskuussa 2022 Kansojen liigan ottelussa Ukrainaa vastaan. Hän on pelannut huhtikuun 2024 loppuun mennessä kymmenen maaottelua ja tehnyt niissä yhden maalin, syyskuussa 2023 EM-karsintaottelussa Kyprosta vastaan. == Lähteet == Luokka:Skotlantilaiset jalkapalloilijat Luokka:Vuonna 1999 syntyneet Luokka:Elävät henkilöt
Magtymguly Pyragy

Magtymguly Pyragy on 1700-luvulla vaikuttanut Turkmenistanin kansallisrunoilija.Elsa Osipova, Pikkuvaltion kansallisrunoilija sai kunniakseen yli 80-metrisen patsaan, Yle.fi, uutiset 19.5.2024, viitattu 19.5.2024 Magtymguly Pyragyn muistoksi on lähelle Turkmenistanin pääkaupunkia Ašgabatia pystytetty yli 80-metrinen pronssipatsas. Patsaan ympärillä on 24 pienempää pronssipatsasta, jotka kuvaavat ulkomaisia ​​kirjailijoita, joukossa William Shakespeare, Honore de Balzac ja J. W. Goethe. Patsaan paljastustilaisuutta kunnioitti läsnäolollaan Turkmenistanin presidentti Serdar Berdimuhamedow. ==Lähteet== ==Aiheesta muualla== Luokka:Turkmenistanilaiset kirjailijat Luokka:Syntymävuosi puuttuu Luokka:Kuolinvuosi puuttuu
Winona LaDuke

Winona LaDuke (s. 18. elokuuta 1959 Los Angeles, Kalifornia) on yhdysvaltalainen kansalaisaktivisti. Hän on toiminut Amerikan alkuperäisasukkaiden oikeuksia ja vihreää taloutta ajavissa liikkeissä sekä ympäristö- ja ilmastoliikkeissä. LaDuke on ollut myös varapresidenttiehdokkaana Yhdysvaltojen presidentinvaaleissa vuosina 1996 ja 2000. == Elämä == Dakotoihin kuuluvan LaDuken vanhemmat ovat kirjailija Betty LaDuke (s. 1933) ja Sun Bear -nimellä tunnettu New Age -aktivisti Vincent LaDuke (1929-1992). Los Angeleksessa syntynyt LaDuke vietti suurimman osan lapsuuttaa Oregonissa. Vuonna 1982 hän suoritti taloustieteen maisteritutkinnon Harvardin yliopistossa ja muutti Minnesotassa sijaitsevaan White Earthin reservaattiin. LaDuke on yksi Indigenous Women's Network -järjestön perustajista ja hän on vaikuttanut myös muun muassa Women of All Red Nations -järjestössä. Vuonna 1993 LaDuke perusti musiikkiyhtye Indigo Girlsin jäsenten kanssa ilmastonmuutokseen, uusituvaan energiaan ja erilaisiin ympäristökysymyksiin alkuperäisasukkaiden parissa keskittyvän Honor the Earth -järjestön. Hän erosi sen johdosta keväällä 2023 ahdistelukohun jälkeen katsottuaan ettei ollut pystynyt suojelemaan järjestön jäseniä sen sisällä tapahtuneelta seksuaaliselta häirinnältä. LaDuke on toiminut aktiivisesti myös alkuperäisasukkaiden maiden läpi kulkevaa Dakota Access Pipeline -öljypiippua vastustavassa kansalaisliikkeessä sekä johtanut vuosina 2020-2021 Line 3 -öljyputkea vastustaneita mielenosoituksia. Vuosien 1996 ja 2000 presidentinvaaleisa LaDuke oli Ralph Naderin varapresidenttiehdokkaana. Vuonna 2016 LaDuke sai valitsijamieskokouksessa yhden äänen, kun Hilary Clintonin valitsijana ollut ympäristöaktivisti Robert Satiacum Jr. äänesti presidentiksi Faith Spotted Eaglea ja varapresidentiksi LaDukea. LaDuke on julkaissut useita tietokirjoja sekä yhden romaanin. == Teoksia == *Last Standing Woman (1997) *All our Relations: Native Struggles for Land and Life (1999) *The Sugar Bush (1999) *The Winona LaDuke Reader: A Collection of Essential Writings (2002) *Recovering the Sacred: the Power of Naming and Claiming (2005) *The Militarization of Indian Country (2013) *To Be A Water Protector (2020) == Lähteet == == Aiheesta muualla == Luokka:Yhdysvaltalaiset ympäristöaktivistit Luokka:Yhdysvaltalaiset intiaanit Luokka:Vuonna 1959 syntyneet Luokka:Elävät henkilöt
Pasteija (tahna)

Pasteija, joka on tahnan muodossa, on tuubiin pakattu tuote. Avaamattomissa tuubeissa pasteijat säilyvät huoneenlämmössäkin hyvin. Niitä käytetään leivän päälle levitettyinä ja juhlaruoissa. Markkinoilta löytyviä pasteijatahnoja ovat muun muassa tonnikala-, kinkku- ja maksapasteija. Pasteijoiden valmistukseen käytetään ruokaöljyä. == Lähteet == Luokka:Ruoka-ainekset
Koulutus Yhdysvalloissa

Koulutus Yhdysvalloissa koostuu yleissivistävästä ja ammatillisesta koulutuksesta sekä korkeakoulutuksesta. Osavaltiot päättävät opetuksesta itsenäisesti. Opetusta järjestävät sekä yksityiset että julkiset tahot. Vuoden 2022 PISA-vertailussa yhdysvaltalaiset opiskelijat olivat lukutaidossa ja luonnontieteissä OECD-maiden keskitason yläpuolella, ja matematiikassa lähellä keskitasoa.. == Koulutusjärjestelmä == Oppivelvollisuusikä riippuu osavaltiosta. Oppivelvollisuus alkaa 5–7 vuoden iässä ja päättyy 16–18 vuoden iässä. == Varhaiskasvatus ja perusaste == Esikoulu ei ole pakollista useimmissa osavaltioissa. Varsinainen koulu kestää 12 vuotta. Alakoulu käsittää siitä viisi ensimmäistä kouluvuotta. Yläastetta vastaava koulu on nimeltään "junior high" tai "middle high school". Myös lukiota vastaava high school on Yhdysvalloissa pakollinen. Ammatillista opetusta antavaan trade schooliin mennään myös high schoolin jälkeen. High schoolin loppupuolella, usein toisen kouluvuoden päätteeksi, voi osallistua SAT-kokeisiin, joiden tulos vaikuttaa korkeakoulujen oppilasvalintaan. SAT-kokeissa on kaksi ainetta: äidinkieli ja matematiikkka. Se koostuu tietokoneella arvioiduista monivalintatehtävistä. == Jatko-opinnot == Korkeakouluasteella vaihtoehdot ovat yliopisto ja college. Yliopiston perustutkinto on kandidaatti (bachelor), jonka suorittaminen kestää yleensä neljä vuotta. Tämän jälkeen voi halutessaan jatkaa maisteriopintoihin (master). Collegessa suoritettava kandidaatintutkinto (bachelor) kestää yleensä vain kaksi vuotta. Jotkut collegetutkinnot valmistavat suoraan tiettyyn ammattiin, kun taas osa on yleissivistäviä perusopintoja. Lisäksi on community collegeja, jotka voivat antaa esimerkiksi ammatillisen pätevyyden tiettyyn tehtävään. == Lähteet == Luokka:Yhdysvaltain koulutus
Laivaston Sukeltajakilta

Laivaston Sukeltajakilta on kaikkia merellisen erikoisjoukkokoulutuksen saaneita yhdistävä suomalainen vapaaehtoinen maanpuolustusjärjestö. Kilta vaalii merellisten erikoisjoukkojen perinteitä ja yhdistää ja verkostoi eri aikakausina merivoimien sukeltajakoulutuksen saaneita varusmiehiä ja kantahenkilökuntaa. Sukeltajakilta tekee yhteistyötä Laskuvarjojääkärikillan ja Erikoisrajajääkärikillan kanssa. == Lähteet == Luokka:Suomalaiset maanpuolustusjärjestöt Luokka:Sukellus
Sol Nascente

Sol Nascente on televisioyhtiö TV Globon esittämä brasilialainen telenovela. Sen päärooleissa ovat Giovanna Antonelli, Bruno Gagliasso, Rafael Cardoso ja Laura Cardoso. ==Näyttelijät== == Aiheesta muualla == * Luokka:2010-luvun draamasarjat Luokka:Brasilialaiset draamasarjat Luokka:TV Globon telenovelat
Pantanal (vuoden 1990 televisiosarja)

Pantanal on televisioyhtiö Rede Mancheten esittämä brasilialainen telenovela. Sen päärooleissa ovat Cláudio Marzo, Marcos Winter, Marcos Palmeira, Cristiana Oliveira ja Jussara Freireo. ==Näyttelijät== == Aiheesta muualla == * Luokka:1990-luvun draamasarjat Luokka:Brasilialaiset draamasarjat Luokka:Telenovelat
Pantanal (vuoden 2022 televisiosarja)

Pantanal on televisioyhtiö TV Globon esittämä brasilialainen telenovela. Sen päärooleissa ovat Alanis Guillen, Jesuíta Barbosa, Marcos Palmeira, Dira Paes, José Loreto, Irandhir Santos, Osmar Prado ja Karine Teles. ==Näyttelijät== == Aiheesta muualla == * Luokka:Brasilialaiset draamasarjat Luokka:2020-luvun televisiosarjat Luokka:TV Globon telenovelat
Jane Hawking

Jane Hawking (o.s. Wilde; s. 29. maaliskuuta 1944 St Albans, Englanti) on brittiläinen kirjailija.Stephen Hawking's remarkable life in pictures CNN 03/2018, viitattu 18.5.2024 Amy Duncan, Stephen Hawking’s wife Jane Hawking age, husband, children and Jonathan Hellyer Jones relationship Metro 12.12.2019, viitattu 18.5.2024 Hawking, Jane (1944-) Biblioteca Nacional de España 29.2.2024, viitattu 18.5.2024 Hän oli vuodesta 1965 naimisissa Stephen Hawkingin kanssa, mutta avioliitto päättyi eroon vuonna 1995. Hawking tapasi tulevan miehensä vuonna 1962 ollessaan kirjallisuuden opiskelijana Lontoossa.Genevieve Carlton, Meet Jane Hawking, The First Wife Of Stephen Hawking Who Divorced Him After 30 Years All That's Interesting 5.1.2022, viitattu 18.5.2024 Miehellä todettiin vuosi myöhemmin ALS-tauti, mutta pariskunta meni kihloihin vuonna 1964 ja avioitui vuonna 1965. Jane Hawking väitteli filosofian tohtoriksi keskiajan espanjalaisesta runoudesta huhtikuussa 1981.Steve Myall, Abigail Rabbett, Who are Stephen Hawking’s family? Cambridge News 31.3.2018, viitattu 18.5.2024 Hänen opintonsa kestivät poikkeuksellisen pitkään perhe-elämälle omistautumisen ja miehen sairaudesta johtuneen avuntarpeen takia. Hawking huolehti sekä miehestään että kolmesta yhteisestä lapsesta: Lucysta, Robertista ja Timothysta.Eliana Dockterman, The True Story Behind The Theory of Everything Time 7.11.2014, viitattu 18.5.2024 Lapsista tunnetuin on Lucy, sillä hänestä tuli menestyksekäs kirjailija ja toimittaja.Alice Bennett, Who Are Stephen Hawking's Children? MSN, viitattu 18.5.2024 Stephen Hawking erosi vaimostaan mennäkseen naimisiin Elaine Masonin kanssa vuonna 1995. Jane Hawking meni uusiin naimisiin Jonathan Hellyer Jonesin kanssa vuonna 1997. Hawkingien välit pysyivät läheisinä eron jälkeenkin, sillä he asuivat Englannissa lähellä toisiaan ja tapasivat säännöllisesti. Jane Hawking on työskennellyt opettajana. Hän on esiintynyt säännöllisesti laulajana kuoroissa ja solistina.Joanna Moorhead, Jane Hawking: ‘There were four of us in our marriage’ The Guardian 16.5.2015, viitattu 18.5.2024 Hawking on kirjoittanut kaksi muistelmateosta elämästään Stephen Hawkingin kanssa. Music to Move the Stars: A Life with Stephen julkaistiin vuonna 1999 ja Travelling to Infinity: My Life with Stephen vuonna 2007. Jälkimmäinen kirja välittää yhteisestä elämästä positiivisemman kuvan kuin ensimmäinen. Sen pohjalta tehtiin elokuva Kaiken teoria (2014), jossa avioliiton vaiheita käsitellään osittain fiktiivisesti. Siinä Jane Hawkingia esittää Felicity Jones. Hawkingin mukaan hänen miehensä sairauden aiheuttamat haasteet yhteiselämässä olivat huomattavasti suurempia kuin elokuva antaa ymmärtää. Lisäksi hänen mukaansa suhteessa aiheutti elokuvassa kuvattua enemmän jännitteitä se, että hän on katolilainen ja hänen miehensä oli ateisti. Vuoden 2004 televisioelokuvassa Hawking Jane Hawkingia esittää Lisa Dillon. == Lähteet == == Aiheesta muualla == * Luokka:Brittiläiset kirjailijat Luokka:Vuonna 1944 syntyneet Luokka:Elävät henkilöt
Lawrence Shankland

Lawrence Shankland (s. 10. elokuuta 1995 Glasgow, Skotlanti, Yhdistynyt kuningaskunta) on skotlantilainen jalkapalloilija, pelipaikaltaan hyökkääjä. Hän edustaa Skotlannin Valioliigassa pelaavaa Heartsia. Hän on pelannut Skotlannin maajoukkueessa vuodesta 2019. Shankland on edustanut Skotlannin Valioliigassa Aberdeenia, Dundee Unitedia ja Heartsia sekä alemmilla sarjatasoilla muitakin seuroja. Hän on pelannut Valioliigassa 119 ottelua ja tehnyt niissä 54 maalia, joista 24 kaudella 2022–2023 ja 23 kaudella 2023–2024. Hän pelasi kauden 2021–2022 belgialaisseura Beerschotissa. Hän teki Belgian liigan 26 ottelussaan viisi maalia. Shankland pelasi Skotlannin alle 21-vuotiaiden maajoukkueessa neljä ottelua ja teki niissä kaksi maalia. Hän pelasi Skotlannin A-maajoukkueessa ensimmäisen kerran lokakuussa 2019 Kansojen liigan otteluissa Venäjää ja San Marinoa vastaan. Hän pelasi kaksi maaottelua vuonna 2020 ja kolme maaottelua vuonna 2023. Maalis-kesäkuussa 2024 hänen maaottelumääränsä nousi 11:een, ja niissä hän on ollut neljästi avauskokoonpanossa. Hän on tehnyt maalin lokakuussa 2019 San Marinoa, marraskuussa 2023 EM-karsintaottelussa Georgiaa ja kesäkuussa 2024 ystävyysottelussa Suomea vastaan. == Lähteet == Luokka:Skotlantilaiset jalkapalloilijat Luokka:Vuonna 1995 syntyneet Luokka:Elävät henkilöt